На основу чл. 132. став 2. и чл. 135. став 2. Закона о стечају („Службени гласник РС“ број 104/09, 99/2011-др. закон, 71/2012-одлука УС, 83/2014, 113/2017, 44/2018 и 95/2018) и у складу са Националним стандардом број 5 о начину и поступку уновчења имовине стечајног дужника („Службени гласник РС“ број 62/2018), стечајни управник у поступку стечаја над стечајним дужником:

LYKOS INVEST DOO - U STEČAJU
Нови Сад, Булевар цара Лазара брoj 44
МБ:20333839,  ПИБ:105334035
ОБЈАВЉУЈЕ

ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ НЕПОКРЕТНЕ ИМОВИНЕ СТЕЧАЈНОГ ДУЖНИКА
УВОД 
Решењем Привредног суда у Новом Саду посл. бр. 1.Ст.122/2018 од 08.11.2018. године, отворен је стечајни поступак над стечајним дужником LYKOS INVEST DOO - U STEČAJU, из Новог Сада, Булевар цара Лазара брoj 44. На основу решења Привредног суда у Новом Саду од 12.12.2018. године је одређено банкротство стечајног дужника.
СВРХА ПРОЦЕНЕ 
Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајним дужником LYKOS INVEST DOO - U STEČAJU. У наведену сврху неопходно је да се утврди вредност накнадно пронађене непокретне имовине стечајног дужника и то:
ИЗВЕШТАЈ О ПРОЦЕНИ 
Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:

- прецизно означен предмет процене, дефиницију вредности, уз опис метода коришћених у Извештају о процени;

-  закључак о процењеној вредности имовине стечајног дужника;

- саставити и доставити правно мишљење у вези правног статуса имовине која је предмет

процене на основу прибављене документације.
 

Стечајни управник ће у складу са чланом 132. став 2 процену доставити суду, одбору поверилаца и сваком разлучном односно заложном повериоцу.
МЕТОД ПРОЦЕНЕ 
Метод процене је прописан Законом о стечају, Националним стандардом број 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени. Националним стандардом број 5 дефинисано је утврђивање процењене вредности, према коме се оно врши у складу са Међународним стандардима финансијског извештавања – МСФИ.
ПРЕДМЕТ ПРОЦЕНЕ 
Предмет продаје је накнадно пронађена имовина стечајног дужника коју представља градско грађевинско земљиште – земљиште уз зграду и други објекат, улица Косте Абрашевића, површине 414 м2 које се налази на катастарској парцели број 5306/1, уписано у лист непокретности 2052 КО Нови Сад II као власништво Републике Србије са уписаним правом коришћења правног претходника стечајног дужника LYKOS INVEST DOO Нови Сад.
Одредбама члана 30. Закона о изменама и допунама Закона о планирању и изградњи (Службени гласник РС број 62/2023) који је ступио на снагу дана 04.08.2023. године промењен је члан 102. став 1 којим је прописано да се право коришћења на грађевинском земљишту, претвара у право својине, без накнаде. У ставу 2 истог члана је предвиђено да се право својине из става 1. овог члана стиче даном ступања на снагу овог закона, а упис права својине врши орган надлежан за послове државног премера и катастра, по службеној дужности.

ИНФОРМАЦИЈЕ ЗА ПОНУЂАЧЕ 
Заинтересовани понуђачи понуде подносе искључиво у електронској форми на адресу lukacns94@gmail.com, најкасније до 13.10.2023. године до 23:59 часова. Понуђач уз понуду доставља скенирана документа, Наручилац задржава право да захтева од Понуђача накнадно достављање на увид оригиналне документације. Понуда мора да буде јасна, недвосмислена, читко написана и треба да садржи: - Доказе о испуњености услова из тачке 7. овог огласа; - Имена чланова ужег тима који ће радити процену са задужењима и референцама; - Рок у којем ће завршити процену; - Цену за пружену услугу исказану у динарима; - Рок за исплату накнаде за извршену услугу. Уз понуду доставити: - Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од надлежних органа; - Доказе о стручности; - Референце досадашњег рада. У случају потребе и других података за избор понуђача заинтересована лица могу се јавити стечајном управнику Радмили Лукач на наведену електронску адресу, као и на тел: 0637399542. На избор понуђача узима се у обзир, осим финансијске понуде, и стручност, референце и друге елементе понуде који су од значаја за вршење конкретне процене. Oдабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник. Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење. 
УСЛОВИ КОНКУРИСАЊА 
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то: - Да је регистрован за обављање делатности код надлежног органа; - Лиценца за обављање послова овлашћеног проценитеља; - Да испуњава квалификационе услове, односно да располаже довољним кадровским и техничким капацитетом за вршење услуге из понуде. У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
У Новом Саду, дана 03.10.2023. године 
Стечајни управник
Радмила Лукач
